L-amministrazzjoni ta’ Obama qalet għall-ewwel darba lbieraħ li tinsab “fi gwerra” mal-militanti Islamiċi tal-ISIS. Josh Earnest, il-Kelliem tal-White House qal li l-Istati Uniti qegħdin fi gwerra mal-ISIS bl-istess mod li l-Amerika qiegħda fi gwerra mal-al Qaeda. Ftit minuti qabel, il-kelliem tal-Pentagon, John Kirby tenna l-istess stqarrija. “Din mhix il-gwerra fl-Iraq tal-2002,” qal lill-ġurnalisti, iżda qegħdin fi gwerra mal-ISIS bl-istess mod li qegħdin fi gwerra u se nibqgħu fi gwerra mal-al Qaeda u l-affiljati tagħhom. Qabel il-Ġimgħa, l-amministrazzjoni Amerikana, inkluż il-President Barack Obama qagħdu lura milli jiddikjaraw fil-miftħu li l-Amerika tinsab fi gwerra mal-ISIS u l-istess qagħad lura s-Segretarju tal-Istat Amerikan John Kerry. Kerry qal li l-Amerika mhix fi gwerra kif wieħed jista’ jifhem.Qal li  aktar kampanja qawwija kontra t-terroriżmu fejn se jkollha l-ispazju u d-dinamika tagħha, iżda hija aktar inizjattiva kontra t-terroriżmu.